**Vintilla väljs in i Hall Of Fame**

**”Førr ei dame”, det kan vi trygt si om Vintilla. Hun hadde alt; stamme, talent, eksteriør, speed, styrke, starthurtighet, stayerevne, spenst, eleganse, holdbarhet og ikke minst vinnervilje og evnen til å hente seg igjen. ”Eventyrlig”, det var beskrivelsen Arne Kristiansen ga karrieren til Vintilla da den ble oppsummert i Trav og Galopp-Nytts årsrevy i 1982.**

Ole J. Ertnes kjøpte Vintilla på høsten som 2-åring av oppdretter Odd Solberg i Halden. Faren til Vintilla var suksesshingsten Jerker. Moren Vinta kom fra en hoppestamme av det aller beste slaget. Vintilla ble satt i trening hos Per Ulven på Bjerke, men hun ble også trent hjemme i perioder. Hun hadde en bra debutsesong med andreplasser i Kriteriet, Th Gjølstads minneløp og Nils Østbys minneløp. Året etter ble hun toer i Kongepokalen og treer i Derby. 5-årssesongen forløp uten at de store triumfene kom. Derfor ble hun bedekt, men drektig ble hun ikke. Vintillas store gjennombrudd kom på forsommeren som 6-åring. På den tiden ble Vintilla trent hjemme hos eieren, men under et hurtigarbeid på Momarken spurte Leif Kjøniksen om å få kjøre hoppa i et løp. Det ble gjort en avtale om at Kjøniksen skulle få kjøre når Per Ulven var forhindret. Sjansen kom – og seier ble det. Etter hver t ble da også Kjøniksen hoppas faste kusk og trener. Ekvipasjen herjet rundt om på landets baner og tok med seg det meste av det som fantes av store kaldblodsløp.

Vintilla var kaldblodshoppa som prøvde seg mot varmblodshestene. Hun ble toer på 24.7v. Vintilla har fortsatt banerekorden med voltestart for eldre kaldblodshopper på Momarken med 24.6 satt 10. juli 1979. Hun var også banebrytende ved å møte de umulige finnene og sågar slå dem. I 1980 vant hun Pohjola Grand Prix. Slo den finske kjempen Vokker etter reise utvendig for ham. Leif Kjøniksen hadde til og med tid til å legge tømmene i den ene hånda og hilse til publikum med den andre. Noen dager etterpå vant hun i ensom majestet i Tammerfors og travet fantastiske 23.4a – den desidert beste tiden prestert av en norsk kaldblodstraver. Året før hadde hun travet 23.9a på Mikkeli

Enorm holdbarhet preget også Vintillas karriere. I 12-årssesongen vant hun hele 18 løp. Spesielt imponerende var det at hun tok sin femte NM-triumf. Hun endte opp med et grunnlag på nesten to millioner kroner, og da skal vi huske på at hennes største førstepremie var på beskjedne 30.000 kroner i dagens målestokk.

Dessverre ble det bare tre avkom etter Vintilla. Den førstefødte døde i en ulykke to år gammel. Det andre avkommet, Vinto, kom til start og vant fem av elleve starter før han ble borte fra løpsbanen. Det tredje avkommet hennes kom aldri til start. Vintilla ble forsøkt bedekket med Alm Svarten også, men dessverre uten resultat.

Som en av historiens få hester, fikk Vintilla i levende live oppkalt et løp etter seg. Vintilla-travet blir årlig arrangert på Biri travbane. Først var det en kopi av det finske Kongetravet, men etter hvert er det blitt ett enkelt løp.

**Motivering:**

Hun hadde alt; stamme, talent, eksteriør, speed, styrke, starthurtighet, stayerevne, spenst, eleganse, holdbarhet og ikke minst vinnervilje og evnen til å hente seg igjen. Karrieren var eventyrlig med 169 triumfer på 328 starter.

Enorm holdbarhet preget også Vintillas karriere. Hun startet i alle sesonger fra hun var tre til tolv år. I 12-årssesongen vant hun hele 18 løp. Spesielt imponerende var det at hun tok sin femte NM-triumf. Hun endte opp med et grunnlag på nesten to millioner kroner, og da skal vi huske på at hennes største førstepremie var på beskjedne 30.000 kroner i dagens målestokk. Som 8-åring startet hun 51 ganger og vant 36!

Vintilla har fortsatt banerekorden med voltestart for eldre kaldblodshopper på Momarken med 1.24,6 satt 10. juli 1979. Hun var også banebrytende ved å møte de umulige finnene og sågar slå dem. I 1980 vant hun Pohjola Grand Prix og slo den finske kjempen Vokker. Leif Kjøniksen hadde til og med tid til å hilse til publikum. Noen dager etter vant hun i ensom majestet i Tammerfors og travet fantastiske 1.23,4a – den desidert beste tiden prestert av en norsk kaldblodstraver inntil da. Vintilla sørget for et velfylt pokalskap hos eier Ole J. Ertnes fra Svinndal i Østfold. Hoppa vant omtrent det som kunne vinnes som eldre. Landskampen vant hun fire ganger. Klassikerne Lars Laumb og Jacob Meyer er også på merittlisten. Vintilla var så god at hun også fikk prøve seg mot varmblodshestene i et løp på Momarken.

**Mer information finns på:**

[www.sommartravet.se](http://www.sommartravet.se/)  
[www.travsport.se](http://www.travsport.se/)  
[www.travmuseet.com](http://www.travmuseet.com/)  
[www.atg.se](http://www.atg.se/)  
[www.atgplay.se](http://www.atgplay.se/)

**Faktaruta:**

Født 1970, e Jerker u Vinta e Tofteruggen  
1.23,4a, grl 1.956.339  
Eier: Ole J. Ertnes, Svinndal i Østfold  
Oppdretter: Odd Solberg, Halden  
Trener/kusk: Først Per Ulven, men det var i regi av Leif Kjøniksen på Momarken at hoppa slo igjennom for fullt som 6-åring og hadde en fantastisk karriere i en årrekke.

**Vintillas karriere:**

Alder, Starter, 1. pl, 2. pl., Øvr pr., Årsbeste, Innkjørt

3 år, 11, 3, 5, 3, 38.8a, 36.610  
4 år, 18, 2, 4, 8, 34.1v, 41.970  
5 år, 24, 2, 5, 14, 31.5v, 35.300  
6 år, 36, 10, 3, 16, 28.4v, 75.918  
7 år, 38, 19, 7, 11, 27.5v, 204.022  
8 år, 51, 36, 8, 6, 25.7v, 319.532  
9 år, 40, 31, 7, 2, 23.9a, 317.049  
10 år, 36, 24, 7, 4, 23.4a, 291.594  
11 år, 35, 24, 5, 6, 24.6a, 339.985  
12 år, 39, 18, 9, 11, 24.5v, 294.359

Totalt, 328, 169, 60, 81, 23,4a/24.5v, 1.956.339

**Storløpstriumfer (urval):**

NM – fem ganger  
Landskampen – fire ganger  
Jacob Meyer  
Lars Laumb  
Pohjola Grand Prix  
Østfoldpokalen  
Thor Østbys Minneløp  
Arnt Haakestads Minneløp  
Jaksons Minneløp  
Porselænsløpet  
Vestlandsløpet  
Foruspokalen  
Peter Wesselløpet  
Kristianiapokalen  
Helge Solos lopp  
Erik Perssons Memorial  
TH Egnells Memorial

**Andre fakta:**

32,6 starter per sesong  
16,9 seirer per sesong  
51,5% seirer  
70% på første og annen  
Vant 36 løp i 1978 – 20 av disse på rad  
Første norske kaldblods på 1.23-tallet

**Hittills invalda:**

År, Namn

2007, Sören Nordin, Ulf Thoresen  
2008, Stig H Johansson, Steggbest  
2009, Big Noon, Karsten Buer  
2010, Bulwark, Rex Rodney  
2011, Berndt Lindstedt, Alm Svarten  
2012, Uno Swed Frances, Bulwark, Gunnar Eggen  
2013, Gert Lindberg, Legolas

Hall Of Fame – Travets Storheter – har sitt säte i Nordiska Travmuseet, men de som utser vilka som ska väljas in är en oberoende instans: en kommitté bestående av representanter för de svenska och norska travsportjournalistklubbarna, Svenska Hästsportjournalisters Klubb (SHK) och Norska Travjournalisters Klubb (NTJK).

**För mer information, kontakta:**

Marita Arvidsson, Museichef Nordiska Travmuséet  
Telefon: 0573-71 18 00  
Mobil: 076-827 08 90  
E-post: [marita@travmuseet.com](mailto:marita@travmuseet.com)

Hasse Svennehed, PR-chef ATG  
Telefon: 08-627 21 81   
Mobil: 070-527 21 81  
E-post: [hasse.svennehed@atg.se](mailto:hasse.svennehed@atg.se)